આખરે બંને મહિલાઓને પોલીસે સ્થિતિની ગંભીરતા જોઈને પરત જવા માટે સમજાવી હતી. આખરે બંને મહિલાઓએ પરત જવા માટે તૈયારી દર્શાવી હતી. દરમિયાન રાજ્યના દેવાસ્વોમ મિનિસ્ટર કડકમપલ્લી સુરેન્દ્રને કહ્યું હતું કે સરકાર શ્રદ્ધાળુઓ પર બળપ્રયોગ કરવા ઈચ્છતી નથી કે તેમની શ્રદ્ધાને હાનિ પહોંચાડવા માગતી નથી. તેમણે કહ્યું હતું કે એ બે મહિલાઓમાંથી એક મહિલા એક્ટિવિસ્ટ છે અને પવિત્ર સબરીમાલા મંદિર એવું સ્થળ નથી કે જ્યાં શક્તિપ્રદર્શન કે એક્ટિવિઝમ દર્શાવવાનું હોય. સરકારની ફરજ છે કે તે સુપ્રીમ કોર્ટના આદેશનો અમલ કરે અને શ્રદ્ધાળુઓની સુરક્ષા કરે, એક્ટિવિસ્ટની નહીં.’